มีพสพ.กับแฟนแบบไม่ได้ป้องกัน แต่ไม่หลั่งใน หลังจากนั้นวันต่อมา แฟนผมก็ป่วย เป็นไข้ตัวร้อน เวียนหัว อยากทราบว่าแฟนผมมีโอกาสเป็นโรคอะไรไหมครับ แฟนเคยใช้ยาคุมฉุกเฉิน2ครั้ง แฟนกับผมอายุ19เท่ากันนะครับ
สวัสดีค่ะ การมีเพศสัมพันธ์ไม่ป้องกัน หลั่งนอกนั้น อาจจะยังทำให้มีโอกาสตั้งครรภ์ได้ประมาณ 4-20% ซึ่งถึอว่าค่อนข้างสูง จึงไม่ควรใช้วิธีดังกล่าวในการคุมกำเนิดค่ะการมีไข้ตัวร้อนตามมาหลังจากนั้น ไม่ได้สัมพันธ์เจาะจงกับการตั้งครรภ์ค่ะ อาจจะเป็นเหตุการณ์ที่มาเกิดร่วมกัน โดยเรื่องไข้มีสาเหตุได้จากหลายอย่างเช่นการติดเชื้อในระบบต่างๆของร่างกายเช่นทางเดินหายใจ ทางเดินอาหาร ขึ้นกับว่ามีอาการอื่นใดร่วมด้วยหรือไม่ ถ้าไม่มีอาจเป็นไข้เลือดออก ไข้จากไวรัสที่ไม่จำเพาะเจาะจงเป็นต้นการใช้ยาคุมฉุกเฉินถ้าใช้อย่างถูกต้องภายใน 72 ชั่วโมง ก็จะลดโอกาสตั้งครรภ์ลงไปได้ แต่ก็ไม่ใช่วิธีที่แนะนำ เพราะประสิทธิภาพต่ำและผลข้างเคียงมาก ควรใส่ถุงยางอนามัยขณะมีเพศสัมพันธ์หรือกินยาคุมแบบแผงเพื่อป้องกันไว้ก่อนจะดีกว่าค่ะ